open-index/open-wikipedia-markdown huggingface dataset:
ஒப்பியல் முறை

மொழியியலில், **ஒப்பியல் முறை** என்பது இரண்டு அல்லது அதற்கு மேற்பட்ட மொழிகளை எடுத்து, ஒவ்வொரு அம்சமாக ஒப்பிடுவதன் மூலம் அவற்றின் வளர்ச்சியை ஆய்வு செய்யும் ஒரு முறை ஆகும். இது ஒரு மொழியை மட்டும் எடுத்துக்கொண்டு அதன் உட்கட்டமைப்பைப் பகுத்தாய்வதன் மூலம் காலப்போக்கில் அதன் வளர்ச்சியை ஆய்வு செய்யும் முறையிலும் வேறுபட்டது.  பொதுவாக மொழிகளின் வரலாற்றுக்கு முந்தியகால நிலைமைகளை மீட்டுருவாக்கம் செய்வதற்கும், அவை தொடர்பான வரலாற்றுப் பதிவுகளில் இருக்கும் இடைவெளிகளை நிரப்புவதற்கும், அவற்றில் ஒலிப்பு, உருமாற்றம் போன்ற மொழியியல் அம்சங்களில் ஏற்படும் வளர்ச்சிகளைக் கண்டறிவதற்கும் இரண்டு முறைகளையுமே கையாள்வது வழக்கம்.

ஒப்பியல் முறை, 19 ஆம் நூற்றாண்டில் உருவாகி வளர்ந்த ஒரு முறை. டேனிய அறிஞர்களான ராசுமுசு ராசுக் (Rasmus Rask), கார்ல் வெர்னர் (Karl Verner) என்போரும், செருமானியரான சேக்கப் கிரிம் (Jacob Grimm)என்பாரும் இத்துறையில் முக்கியமான பங்களிப்புக்களைச் செய்தவர்கள் ஆவர். இம்முறையைப் பயன்படுத்தி முந்து மொழியொன்றின் மீட்டுருவாக்கத்தைச் செய்தவர் ஆகஸ்ட் சிலெய்ச்சர் (August Schleicher) என்பவர்ராவார். இது தொடர்பில் அவர் எழுதிய நூல் 1861 ஆம் ஆண்டு வெளியானது.

## இனவழித் தொடர்பு
இரண்டு அல்லது பல சான்றுள்ள மொழிகளின் இணையான சொற்களின் பட்டியலை ஒப்பிடுவதன் மூலம், அவை ஒரே முந்து மொழியிலிருந்து உருவானவை என நிறுவுவது ஒப்பியல் முறையின் ஒரு நோக்கமாகும். இச் சொற்களில் இருந்து ஒழுங்கு முறையான ஒலித்தொடர்புகளைக் கண்டறிவதுடன், தொடரான ஒலி மாற்றங்களை ஒப்புநோக்குவர். இவற்றை அடிப்படையாக வைத்து முந்து மொழியை மீட்டுருவாக்கம் செய்ய முடியும். ஒலித்தொடர்புகள் தற்செயலானவையாக இராமலும், பொது மூதாதை மொழியைப் பகுதியாகவேனும் மீட்டுருவாக்கம் செய்ய முடிந்தாலும் மட்டுமே அவற்றுக்கிடையேயான பொது மூலத் தொடர்புகளை உறுதியாகச் சொல்ல முடியும்.

இரண்டு மொழிகள் ஒரே மூதாதை மொழியிலிருந்து தோன்றியிருக்குமானால் அவை இனத் தொடர்புள்ளவை எனக் கூறலாம். எடுத்துக்காட்டாக, எசுப்பானியமும், பிரெஞ்சு மொழியும் இலத்தீன் மொழியிலிருந்து வந்தவையாதலால் அவ்விரு மொழிகளும் ஒரே குடும்பத்தைச் சேர்ந்தவை எனலாம். இக் குடும்பம் ரோமன்சு மொழிக்குடும்பம் ஆகும்.

மொழிகளுக்கு இடையிலான தொடர்புகள் வெவ்வேறு அளவுகளில் இருக்கலாம். எடுத்துக் காட்டாக, ஆங்கிலம், செருமானியம், ரசிய மொழி ஆகிய இரண்டுடனும் தொடர்பு உள்ளது ஆனாலும், செருமானியத்துடனான தொடர்பு ரசிய மொழியுடனான தொடர்பிலும் நெருக்கமானது ஆகும்.

பகுப்பு:மொழியியல்

## மேற்கோள்கள்
ஆகஸ்ட் சிலெய்ச்சர்

**ஆகஸ்ட் சிலெய்ச்சர்** (பெப்ரவரி 19, 1821 - டிசம்பர் 6, 1868) என்பார் ஒரு செருமானிய மொழியியலாளர் ஆவார். *[[இந்திய-ஐரோப்பிய மொழிகளின் ஒப்பியல் இலக்கணத் தொகுப்பு]]* *(A Compendium of the Comparative Grammar of the Indo-European Languages)* இவர் எழுதிய முக்கியமான நூலாகும். இந் நூலில் இவர் முந்து இந்திய-ஐரோப்பிய மொழியை மீட்டுருவாக்கம் செய்ய முயன்றார். மீட்டுருவாக்கம் செய்யப்பட்ட சொற்களையும், அதிலிருந்து அறயப்படத்தக்க இந்திய-ஐரோப்பியச் சமூகம் தொடர்பான அம்சங்களையும் எடுத்துக்காட்டி விளக்குவதற்காக சிலெய்ச்சரின் கதை எனப்படும் ஒரு சிறிய கதையையும் அவர் உருவாக்கினார்.

## வாழ்க்கை
ஆகஸ்ட் சிலெய்ச்சர் மெய்னிங்கன் என்னும் இடத்தில் பிறந்தார். காச நோயால் பீடிக்கப்பட்டுத் தனது 47 ஆவது வயதிலேயே ஜெனா என்னுமிடத்தில் காலமானார்.

## பணிகள்
ஆகஸ்ட் சிலெய்ச்சர் முதலில் இறையியலையும், இந்திய-ஐரோப்பிய மொழிகளையும், சிறப்பாக சிலாவிய மொழிகளையும் கற்றார். கேகலின் செல்வாக்குக்கு உட்பட்டு, மொழியானது, வளர்ச்சிக் காலம், முதிர்ச்சி, சிதைவு ஆகியவற்றுடன் கூடிய ஒரு உயிரினம் போன்றது என்னும் கோட்பாட்டையும் உருவாக்கினார். 1850 ஆம் ஆண்டில், இந்திய-ஐரோப்பிய மொழிகளை முறைப்படி விளக்கும் *முறைப்படியான பார்வையில் ஐரோப்பிய மொழிகள்* *(The languages of Europe in systematic perspective)* என்னும் ஒரு நூலை எழுதி முடித்தார். இவர் உயிரியலிலிருந்து பெறப்பட்ட சொற்களான பேரினம், இனம், வகை போன்ற சொற்களால் வசதியாக விளக்கக்கூடியதாக, மொழிகளை ஒரு முழுமையான உயிரினமாகவே எடுத்துக்கொண்டார்.

## உசாத்துணைகள்
* Salomon Lefmann: *August Schleicher. Skizze.* Leipzig (1870)
* Joachim Dietze: *August Schleicher als Slawist. Sein Leben und Werk in der Sicht der Indogermanistik.* Berlin, Akademie Verlag (1966)
* Konrad Körner: *Linguistics and evolution theory (Three essays by August Schleicher, Ernst Haeckel and Wilhelm Heinrich Immanuel Bleek).* Amsterdam-Philadelphia, John Benjamins Publishing Company (1983)
* Liba Taub: *Evolutionary Ideas and "Empirical" Methods: The Analogy Between Language and Species in the Works of [[Charles Lyell|Lyell]] and Schleicher.* British Journal for the History of Science 26, S. 171–193 (1993)
* Theodeor Syllaba: *August Schleicher und Böhmen.* Prague, Karolinum (1995). 

## வெளி இணைப்புகள்
* Winfred P. Lehmann, *A Reader in Nineteenth Century Historical Indo-European Linguistics*, Chapter 8: August Schleicher  (University of Texas).
* Robert J. Richards, The Linguistic Creation of Man: Charles Darwin, August Schleicher, Ernst Haeckel, and the Missing Link in Nineteenth-Century Evolutionary Theory .
* Geoffrey Sampson, Say something in Proto-Indo-European.
* Asiff Hussein, Sinhala, 6,000 years ago.
* 
* 
* 
* 

பகுப்பு:மொழியியலாளர்கள்
பகுப்பு:1821 பிறப்புகள்
பகுப்பு:1868 இறப்புகள்
திருநெல்வேலி படுகொலைகள்

**திருநெல்வேலி படுகொலைகள்** (*Thirunelveli massacre*) என்பது 1983, சூலை 24, 25 காலப் பகுதியில் இலங்கையில் உள்ள யாழ்ப்பாணம் திருநெல்வேலியில் அந்நாட்டுப் படைத்துறையால் 51 வரையான தமிழர்கள் படுகொலை செய்யப்பட்ட நிகழ்வாகும். யூலை 23, 1983 இலங்கைப் படைத்துறையினரின் இரவு நேர வீதிப்பாதுகாப்பு நடவடிக்கையின் போது தமிழீழ விடுதலைப் புலிகள் வைத்த கண்ணிவெடியில் சிக்கி பதின்மூன்று இராணுவத்தினர் இறந்ததைத் தொடர்ந்து பலாலி, சிவன் அம்மன் கிராம், ஆகிய பகுதிகளில் புகுந்த இலங்கைப் படைத்துறை தமிழர்களைப் படுகொலை செய்தது. 

## மேற்கோள்கள்


பகுப்பு:இலங்கையில் தமிழர்கள் படுகொலைகள்
பகுப்பு:1983 இல் இலங்கை
பகுப்பு:முதலாம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:கறுப்பு யூலை
கனேடியத் தமிழ் ஒலிபரப்புத்துறை

கனடிய தமிழ் ஊடகங்களில் ஒலிபரப்புத்துறை அல்லது வானொலிகள் ஒரு முக்கிய இடத்தை வகிக்கின்றன.  

## வானொலிகள்
* தமிழ்த் தென்றல் (மொன்றியால் வானொலி) 
* கனேடிய தமிழ் ஒலிபரப்புக் கூட்டுத்தாபனம் - CTBC
* கீதவாணி
* கனேடிய தமிழ் வானொலி - CTR
* மொன்ரியல் தமிழ் ராகம்  MTR 
* தமிழ்ப் பண்பலை 101.3 - CMR
* அனைத்துலக தமிழ் வானொலி - GTR
* தமிழ் ஸ்ரார் வானொலி
* சர்வதேச தமிழ் வானொலி - ITC
* ஆமென் வானொலி
* வணக்கம் பண்பலை
* ஏ9 வானொலி - http://www.a9radio.com/
* கலசம் (இணைய வானொலி)- http://www.kalasam.com
* வெளிச்சம் (இணைய வானொலி) - http://velicham.fm/ 

## மொழி நடை
தொடக்க காலத்தில் பழைய இலங்கை வானொலிக் கலைஞர்கள் பலர் கனேடிய தமிழ் ஒலிபரப்புத்துறையில் பங்கு கொண்டதால் செய்தி வாசிப்பு, உரையாடல் என அனேக நிகழ்ச்சிகளில் ஆங்கிலம் கலப்பில்லாத தமிழ் மொழிக்காவும், தெளிவான தமிழ் உச்சரிப்பும் கனேடிய தமிழ் வானொலிகள் இருந்தது.  

## வரலாறு
கனடாவில் 1980 களின் இறுதியில் இருந்து தமிழில் நிகழ்ச்சிகள் ஒலிபரப்ப தொடங்கின.  முதன் முதலாக 24 மணி நேர தமிழ் வானொலிச் சேவை கனேடிய தமிழ் ஒலிபரப்புக் கூட்டுத்தாபனத்தால் 1996 ம் ஆண்டு தொடங்கப்பட்டது.  இது சிறப்பு அலைவரிசையில் தொடங்கப்பட்டது.  இதைக் கேட்பதற்கு தனியான ஒரு வானொலி பெற வேண்டும்.  
பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி 2004 இல் தொடங்க்ப்பட்டது.

## கலைஞர்கள்

## நிகழ்ச்சிகள்

## மேற்கோள்கள்

## வெளி இணைப்புகள்

பகுப்பு:கனேடியத் தமிழ் வானொலிகள்
தேனீ மலை

**தேனீமலை** தமிழ்நாட்டில் புதுக்கோட்டை மாவட்டத்தில் பொன்னமராவதி (பொன்னமராவதியிலிருந்து வடகிழக்கில் சுமார் 10 கி.மீ. தொலைவில்) அருகே அமைந்துள்ளது. இங்கு ஆறு முகம் கொண்ட முருகன் சிலை உள்ளது. இங்கு எப்போதும் மலைத்தேன் கூடு இருந்துகொண்டே இருக்கும். எனவே தான் இம்மலை தேனீமலை எனப்பெயர் பெற்றது. இங்கு வருடா வருடம் பங்குனி உத்திரத்தின்போது மஞ்சுவிரட்டு நடத்தப்படும். இங்கு கார்த்திகை தீபத்தின்போது மலை உச்சியில் தீபம் ஏற்றப்படும்.

பகுப்பு:தமிழ்நாட்டில் உள்ள மலைகள்
ஆயிரம்விளக்கு மசூதி

**ஆயிரம்விளக்கு மசூதி** () இந்தியாவில் தமிழகத்தின் தலைநகர் சென்னையில் அண்ணா சாலையில் அமைந்துள்ள பல மாடங்களைக் கொண்ட மசூதியாகும். இது நாட்டில் உள்ள மிகப்பெரும் மசூதிகளில் ஒன்றாகும். இங்கு தமிழக சியா முசுலிம்களின் தலைமையகம் இயங்குகிறது. இதனை 1810ஆம் ஆண்டு நவாப் உம்தத்-உல்-உம்ரா கட்டியதாகத் தெரிகிறது.

## வரலாறு
ஆயிரம்விளக்கு மசூதி 1810-ல் ஆற்காடு நவாப் உம்தாத் உல்-உமாராவால் கட்டப்பட்டது. இது இடைக்கால கட்டடக்கலை பாணியில் கட்டப்பட்டதாகும். இந்த மசூதி இருந்த இடம் முன்பு ஒரு சட்டசபை மண்டபத்தால் ஆக்கிரமிக்கப்பட்டது. சபை மண்டபத்தை ஒளிரச் செய்ய ஆயிரம் எண்ணெய் விளக்குகளை ஏற்றும் வழக்கம் அன்று இருந்தது. அந்தப் பாரம்பரியத்தின் நீட்சியாகவே இம்மசூதிக்கு ஆயிரம்விளக்கு மசூதி என்று பெயரிடப்பட்டது.

சென்னையின் தலைமை ஷியா காசி இம்மசூதியில் இருந்துதான் செயல்படுகிறார். தொடர்ந்து இப்பதவியை ஒரே குடும்பம் வகித்து வருவது குறிப்பிடத்தக்கது.

## மேற்கோள்கள்

## வெளியிணைப்புகள்
* http://www.chennai.org.uk/monuments/thousand-light-mosque.html
* http://www.flickr.com/photos/farzanachaudry/3558688500/
* http://indiafascinates.com/chennai/thousand-lights-mosque/ 

பகுப்பு:சென்னையின் பாரம்பரியக் கட்டடங்கள்
பகுப்பு:சென்னை மாவட்டத்திலுள்ள பள்ளிவாசல்கள்
பகுப்பு:தமிழ்நாட்டின் வரலாற்றுச் சிறப்பு இடங்கள்
கருத்துத் திருட்டு

**கருத்துத் திருட்டு** (Plagiarism) அல்லது **படைப்புத் திருட்டு** என்பது மற்றொரு நபரின் மொழி, எண்ணங்கள், யோசனைகள் அல்லது வெளிப்பாடுகளை ஒருவரின் சொந்த அசல் படைப்பாகக் காட்டி ஏமாற்றுவதாகும்.   நிறுவனத்தைப் பொறுத்து துல்லியமான வரையறைகள் மாறுபடும் என்றாலும்,  பல நாடுகள் மற்றும் கலாச்சாரங்களில் திருட்டு என்பது கல்விசார் ஒருமைப்பாடு மற்றும் பத்திரிகை நெறிமுறைகள் மற்றும் கற்றல், கற்பித்தல், ஆராய்ச்சி, நேர்மை, மரியாதை மற்றும் பொறுப்பு ஆகியவற்றைச் சுற்றியுள்ள சமூக விதிமுறைகளை மீறுவதாகக் கருதப்படுகிறது.  எனவே, திருட்டு செய்ததாக உறுதியான ஒரு நபர் அல்லது நிறுவனம், இடைநீக்கம், பள்ளி  அல்லது பணியிலிருந்து வெளியேற்றுதல்,  அபராதம், [7] [8] சிறைத்தண்டனை,   போன்ற பல்வேறு தண்டனைகள் மற்றும் பிற அபராதங்கள் அல்லது தடைகளுக்கு உட்பட்டது  

கருத்துத் திருட்டு என்பது பொதுவாக ஒரு குற்றமாக இருக்காது, ஆனால் கள்ளப் பணம் தயாரிப்பது போலவே, பதிப்புரிமை மீறல்  தார்மீக உரிமைகள் மீறல்,  அல்லது சித்திரவதைகள் ஏற்படும் தப்பெண்ணங்களுக்காக நீதிமன்றத்தில் மோசடி செய்ததாக எடுத்துக்கொள்ளப்பட்டு தண்டிக்கப்படலாம். கல்வி மற்றும் தொழில்துறையில், இது ஒரு கடுமையான நன்னெறிக் குற்றமாகும்.  திருட்டு மற்றும் பதிப்புரிமை மீறல் ஆகியவை கணிசமான அளவிற்கு ஒன்றுடன் ஒன்று ஒத்துப்போகின்றன, ஆனால் அவை சமமானவை அல்ல.

## சொற்பிறப்பியல் மற்றும் பண்டைய வரலாறு
1 ஆம் நூற்றாண்டில், இலத்தீன் வார்த்தையான  எனும் வார்த்தை பயன்படுத்தப்பட்டது (இதற்கு "கடத்துபவர்" என்பது பொருளாகும்) வேறொருவரின் படைப்பைத் திருடுவதைக் குறிக்க உரோமானியக் கவிஞர் மார்சியால் இந்த வார்த்தையினைப் பயன்படுத்தினார்.1601 ஆம் ஆண்டில் ஜேகோபியன் காலத்தில் நாடகக் கலைஞர் பென் ஜான்சனால் இலக்கியத் திருட்டில் ஈடுபட்ட ஒருவரை விவரிக்க இந்த வார்த்தை ஆங்கிலத்தில் அறிமுகப்படுத்தப்பட்டது.

## சட்ட அம்சங்கள்
thumb|ஹன்னா கிளாஸ்ஸின் கையொப்பம் அவரது புத்தகத்தின் முதல் அத்தியாயமான ''தி ஆர்ட் ஆஃப் குக்கரி மேட் ப்ளைன் அண்ட் ஈஸி'', 6வது பதிப்பு, 1758, பரவலான கருத்துத் திருட்டுக்கு எதிரான தற்காப்பு முயற்சி.
சில சூழல்களில் கருத்துத் திருட்டு என்பது திருடலாகக் கருதப்பட்டாலும், சட்டப்பூர்வ ஆதாரம் இதற்கு இல்லை. கல்விக் கடனைப் பெறுவதற்காக வேறொருவரின் வேலையைப் பயன்படுத்துவது மோசடியின் சில சட்ட வரையறைகளை உள்ளடக்கியிருக்கலாம்.  "திருட்டு" என்பது குறித்து குற்றவியல் அல்லது உரிமையியல் சட்டத்திலும் தெளிவாகக் குறிப்பிடப்படவில்லை.   சில வழக்குகள் நியாயமற்ற போட்டியாகவோ அல்லது தார்மீக உரிமைகளின் கோட்பாட்டின் மீறலாகவோ கருதப்படலாம்.  சுருக்கமாக, "நீங்கள் படைப்பினை உருவாக்கவில்லை எனில் அதனை உருவாக்கியவருக்கான அங்கீகாரத்தினை வழங்க வேண்டும்" என மக்கள் கேட்கப்படுகிறார்கள்.

## கல்வித்துறையில்
கல்வித்துறையில், மாணவர்கள், பேராசிரியர்கள் அல்லது ஆராய்ச்சியாளர்களால் திருட்டு என்பது கல்வி நேர்மையின்மை அல்லது கல்வி மோசடியாகக் கருதப்படுகிறது, மேலும் குற்றவாளிகள் கல்வித் தணிக்கைக்கு உட்பட்டவர்கள், மாணவர்களை வெளியேற்றுவது மற்றும் பேராசிரியர்கள் மற்றும் ஆராய்ச்சியாளர்களுக்கான ஒப்பந்தங்களை நிறுத்துவது உட்பட போன்ற தண்டனைகள் வழங்கப்படலாம்.

## மேலும் வாசிக்க

* 
* 

## மேற்கோள்கள்
பகுப்பு:திருட்டு
பகுப்பு:அறிவுசார் படைப்புகள்
பகுப்பு:கல்விச் சிக்கல்கள்



## வெளியிணைப்புகள்
பினாயக் சென்

**பினாயக் சென்** (Binayak Sen) என்பவர் இந்தியாவை சார்ந்த ஓர் குழந்தை மருத்துவர் மற்றும் பொது சுகாதார நிபுணராவார். சத்தீசுகர் மாநிலத்தைச் சார்ந்த இவர், *[[மக்கள் சிவில் உரிமைக் கழகம்]]* (PUCL) தேசிய துணைத் தலைவராவார்.

## தனிப்பட்ட வாழ்க்கை மற்றும் கல்வி
பினாயக்கின் மனைவி இலீனா சென் ஆவார். பிரன்கிதா சென் மற்றும் அபரஜிதா சென் என்ற இரண்டு மகள்கள் உள்ளனர்.
பினாயக் சென், வேலூரில் உள்ள கிறிஸ்டியன் மருத்துவக் கல்லூரியில் பயின்ற  பட்டதாரி ஆவார். அவரது குழுவின் சிறந்த மாணவர்களில் ஒருவரான பினாயக், 1970-களின் முற்பகுதியில் குழந்தைகளுக்கான மருத்துவத்தில் முதுகலைப் பட்டப்படிப்பை முடித்தார். அதன்பிறகு, பல ஆண்டுகளாக, ஏழை சமூகங்களில் சுகாதாரப் பாதுகாப்பிற்காக அவர் தனது வாழ்க்கையை அர்ப்பணித்துள்ளார்.

## சமூக ஆர்வம்
இவர் சமூக மீதான தன்னார்வம் கொண்டவர் ஆவார். மருத்துவர் சென் குடிசார் உரிமைகள் மற்றும் மனித உரிமைகள் பணிகளிலும் ஈடுபட்டிருந்தார்.
## வழக்குகள்
பினாயக், மே 2007 இல் பிலாஸ்பூர் நகரில் மாவோயிஸ்ட் தலைவர் நாராயண் சன்யாலுடன் தொடர்பு வைத்திருந்ததாகக் கூறி கைது செய்யப்பட்டார். சத்தீஸ்கரில் உள்ள கீழ் நீதிமன்றம், இந்தியாவின் பல பகுதிகளில் செயல்படும் கிளர்ச்சியாளர்களுக்கு செய்திகளை எடுத்துச் சென்றது மற்றும் வங்கிக் கணக்குகளை அமைத்தது போன்றவற்றில் அவர் குற்றவாளி என்று தீர்ப்பளித்தது. 2009 மார்ச் 15 இல் உச்ச நீதிமன்றத்தின் உத்தரவின்படி, பிணையில் விடுவிக்கப்பட்டார். அப்போது அவர் *"இந்த நாட்டு மக்களுக்கு நான் ஒருபோதும் துரோகம் இழைத்ததில்லை என்பதை நான் என் இதயத்தில் அறிவேன்"* என்று பினாயக் கூறினார்.

## விருதுகள்
ஏழை மற்றும் பழங்குடியின சமூகங்களுக்கான இவரது சேவைகளுக்காக உலகளாவிய ஆரோக்கியம் மற்றும் மனித உரிமைகளுக்காக ''ஜொனதான் மேன்'''' (Jonathan Mann) விருது வழங்கப்பட்டது.

## மேலும் காண்க
*ஜொனதான் மேன்
## மேற்கோள்கள்

பகுப்பு:1950 பிறப்புகள்
பகுப்பு:இந்திய மருத்துவர்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:வாழும் மக்கள்
கோவிலாச்சேரி

** கோவிலாச்சேரி ** (ஆங்கிலம்: Kovilacheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,464 மக்கள் இங்கு வசிக்கின்றார்கள்.  இவர்களில் 1207 ஆண்கள், 1257 பெண்கள் ஆவார்கள். கோவிலாச்சேரி   மக்களின் சராசரி கல்வியறிவு 73.03% ஆகும்.  

## ஆதாரங்கள்


## உசாத்துணைகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
கோவனூர் ஊராட்சி (தஞ்சாவூர்)

**கோவனூர் ஊராட்சி** (*Kovanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2226 ஆகும். இக்கிராமத்தில் மொத்த 549 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 78.5% மற்றும் பெண்களின் எழுத்தறிவு விகிதம் 37.1% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
ஏராகரம்

** ஏராகரம் ** (ஆங்கிலம்: Eraharam), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பின்படி 1,930 மக்கள் இங்கு வசிக்கின்றார்கள். இவர்களில் 924 ஆண்கள், 1,006 பெண்கள் ஆவார்கள். ஏராகரம்   மக்களின் சராசரி கல்வியறிவு 70.16% ஆகும்.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
அம்மாசத்திரம்

** அம்மாசத்திரம் ** (ஆங்கிலம்: Ammachatram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் ஒரு கிராமம் ஆகும்.

இங்கமைந்துள்ள காலபைரவர் திருத்தலமான ஞானாம்பிகை சமேத சப்தரிஷீஸ்வரர் திருக்கோயில் சிறப்பான மிகப்பழைமையான திருத்தலம்.

## மக்கள்தொகை
2011 மக்கள்தொகை கணக்கெடுப்பின்படி, அம்மாசத்திரம் மக்கள்தொகை 2967 ஆக உள்ளது. இதில்1455 ஆண்களும் 1512 பெண்களும் உள்ளனர், மாநில சராசரியான 996 உடன் ஒப்பிடும்போது இக்கிராமத்தின் பாலின விகிதம் 1039 ஆகும். கல்வியறிவு மாநில சராசரியான 80.09% உடன் ஒப்பிடும்போது 85.09% ஆகும்.

## பெயர்க்காரணம்
"பவிஷ்யோத்த புராணத்தில்" "பைரவபுரம்" என்று பரிந்துரைக்கப்பட்ட ஒரு பண்டைய கிராமம் சில காலத்திற்குப் பிறகு "சக்குவாம்பாள்புரம்" அல்லது "அம்மணி அம்மாள் சத்திரம்" என்று அழைக்கப்பட்டது. இது தற்போது தமிழில் அம்மாசத்திரம் என்று உச்சரிக்கப்படுகிறது.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:கும்பகோணம்
தேவனாஞ்சேரி

** தேவனாஞ்சேரி ** (ஆங்கிலம்: Devanancheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.

## அமைவிடம்
தேவனாஞ்சேரி தஞ்சாவூரிலிருந்து வடக்கே 42 கி.மீ. தொலைவில் அமைந்துள்ளது. கும்பகோணத்தில் இருந்து 8 கி. மீ. தொலைவிலும் சென்னையில் இருந்து 282 கி.மீ. தொலைவிலும் அமைந்துள்ளது.அத்தியூர் (Athiyur)(2 கி.மீ.), கல்லூர் (3 கி.மீ.), நீரத்தநல்லூர் (3 கி.மீ.), திருநல்லூர் (1 கிமி) ஆகியவை அருகில் உள்ள கிராமங்கள்.தேவனாஞ்சேரி கிழக்கு நோக்கி திருவிடைமருதூர் வட்டம், தெற்கு நோக்கி கும்பகோணம் தாலுகா, மற்றும் தெற்கு நோக்கி வலங்கைமான் தாலுக்கா, கிழக்கு நோக்கி திருப்பணந்தாள் தாலுகா சூழப்பட்டுள்ளது.

## மக்கள்தொகை
2001 மக்கள்தொகை கணக்கெடுப்பின்படி, அத்தியூரில் 1376 ஆண்கள் மற்றும் 1361 பெண்கள் 2737 மொத்த மக்கள் தொகை ஆக இருந்தது.எழுத்தறிவு விகிதம் 68.07 ஆக இருந்தது.இது கும்பகோணம் சட்டமன்ற தொகுதியில், மயிலாடுதுறை நாடாளுமன்ற தொகுதியில் கீழ் வருகிறது.

## விவசாயம்
கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது. தேவனாஞ்சேரியில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது.

## கல்வி
ஆரம்ப மற்றும் உதவி பெறும் நடுநிலை பள்ளி,மினர்வா ஆரம்ப மற்றும் மேல்நிலை பள்ளி கல்வி வழங்குகிறது.
கல்லூரிகள்: அன்னை கலை மற்றும் அறிவியல் அன்னை கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.

எஸ்.கே.எஸ்.எஸ் கலை கல்லூரி முகவரி: திருப்பனந்தாள் கும்பகோணம் தஞ்சாவூர்.

மாஸ் கலை மற்றும் அறிவியல் கல்லூரி முகவரி:கள்ளபுலியூர் கிராமம் கும்பகோணம் தஞ்சாவூர்.

அரசு பொறியியல் கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.

## போக்குவரத்து
கும்பகோணம் ரயில் நிலையம் தேவனாஞ்சேரி மிக அருகில் உள்ள ரயில் நிலையமாகும். எனினும் தஞ்சாவூர் ரயில் நிலையம் தேவனாஞ்சேரியின் அருகில் உள்ள பெரிய ரயில் நிலையமாகும், 44 கி.மீ. தொலைவில் உள்ளது.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.

## மேற்கோள்கள்

*அத்தியூர்
*Athiyur 



பகுப்பு:தஞ்சாவூர் மாவட்டத்திலுள்ள கிராமங்கள்
திருப்புறம்பியம்

** திருப்புறம்பியம் ** (*Thirupparambiyam*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் உள்ள வருவாய் கிராமம் ஆகும். மேலும் இது கும்பகோணம் ஊராட்சி ஒன்றியத்தில் உள்ள திருப்புறம்பியம் ஊராட்சியில் அமைந்த ஒரு கிராமம் ஆகும். இக்கிராமத்தில் திருப்புறம்பியம் சாட்சிநாதேஸ்வரர் கோயில் மற்றும் திருப்புறம்பியம் திரௌபதியம்மன் கோயில்கள் உள்ளன.

2001 இந்திய மக்கள்தொகைக் கணக்கெடுப்பின்படி 5,005 மக்கள் இங்கு வசிக்கின்றார்கள்.

## இதனையும் காண்க
* திருப்புறம்பியம் போர்

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பிங்கலி வெங்கையா

**பிங்கலி வெங்கைய்யா**(*Pingali Venkayya*) (தெலுங்கு: పింగళి వెంకయ్య) (ஆகத்து 2, 1876 - சூலை 4, 1963) என்பவர் ஓர் இந்திய சுதந்திர போராட்ட வீரராவார். மகாத்மா காந்தியின் தீவிர ஆதரவாளரான இவர், இந்தியாவின் தேசியக் கொடியை வடிவமைத்தார். வெங்கையா ஆந்திரப் பிரதேசத்தில் உள்ள மச்சிலிப்பட்டணத்தின் பத்லபெனுமரு என்னும் ஊரில் பிறந்தார்.

## சுயசரிதை

மச்சிலிப்பட்டணத்தில் தனது மேனிலைப் பள்ளிப் படிப்பை முடித்து, உயர் கேம்பிரிட்ஜ் (சீனியர் கேம்பிரிட்ஜ்) பட்டத்தை முடிக்க கொழும்பிற்குச் சென்றார். பின் இந்தியா திரும்பியதுடன், அவர் வெவ்வேறு இடங்களில் பணிபுரிந்தார். அதன்பின், இலாகூரில் உள்ள ஆங்கிலேய-வேத உயர்நிலைப் பள்ளியில் உருது மற்றும் சப்பானியம் படிக்கச் சேர்ந்தார்.

நிலவியலில் பட்டம் பெற்று, ஆந்திரப் பிரதேசத்தில் வைரச் சுரங்கம் தோண்டுதலில் சாதனை படைத்தார். அதனால் இவர் 'வைரம் வெங்கய்யா' என்று அழைக்கப்பட்டார்.தென்-ஆப்பிரிக்காவில் நடைபெற்ற போரில் இவர் இந்திய-பிரித்தானிய படையில் சேர்ந்து பணியாற்றினார். அப்பொழுது மகாத்மா காந்தியின் கொள்கைகளால் ஈர்க்கப்பட்டார்.

## தேசியக் கொடி
thumb
1947 ஆம் ஆண்டில் சுதந்திரம் பெறுவதற்கு முன்னர் இந்திய சுதந்திர இயக்கத்தின் உறுப்பினர்களால் பல்வேறு தேசியக் கொடிகள் பயன்படுத்தப்பட்டு வந்தன. காக்கிநாடாவில் நடந்த இந்திய தேசிய காங்கிரஸ் மாநாட்டின்பொழுது, மகாத்மா காந்தி இவரிடம் தனிக்கொடியை உருவாக்க அறிவுறுத்தினார். விசயவாடாவின் தேசிய மாநாட்டின்போது தேசிய கொடியை அறிமுகப் படுத்தினார். இவரது வடிவைமைப்பு முதலில் இந்திய தேசிய காங்கிரசுக்காக வடிவமைக்கப்பட்டது, பின்னர் 1947 இல் மாற்றப்பட்டது.

முதலில் கொடியின் நடுவில் ஓர் இராட்டை இருந்தது. பின் அவ்விடத்தில் அசோகச் சக்கரம் சேர்க்கப்பட்டது. இந்திய தேசியக்கொடியைப் பருத்தித் துணியில் மட்டுமே கையால் தைக்கவேண்டும் என்று அப்போது பரிந்துரைக்கப்பட்டது. வேறு துணிகளை உபயோகிப்பது தண்டனைக்குரிய குற்றமாகும்.

## இறப்பு
தி இந்து நாளேட்டின் கூற்றுப்படி, "புவியியலாலராகவும், விவசாயியாகவும் இருந்த பிங்கலி வெங்கய்யா, மச்சிலிபட்டணத்தில் ஒரு கல்வி நிறுவனத்தை அமைத்த கல்வியாளர் ஆவார். இருப்பினும், இவர் 1963இல் வறுமையில் இறந்தார். பெரும்பாலும் சமூகத்தால் மறக்கப்பட்டார்." தேசிய கொடியை உருவாக்கிய இவர், அந்த அளவு பிரபலமாகவில்லை. இவர் 1963 ஆம் ஆண்டு தனது 86 வயதில் மறைந்தார். இவர் மறைந்து 46 ஆண்டுகளுக்குப் பிறகு, இவரை நினைவுகூரும் வகையில் 2009இல் இவரது உருவம் பொறித்த அஞ்சல்தலை வெளியிடப்பட்டது. 2011ஆம் ஆண்டில் இவருக்கு மரணத்திற்குப் பின் பாரத ரத்னா விருது வழங்கப்பட வேண்டும் என்று முன்மொழியப்பட்டது. இந்த முன்மொழிவு குறித்து முடிவு இன்னும் எடுக்கப்படவில்லை.

## சான்று

## வெளி இணைப்புகள்
* பிங்கலி வெங்கய்யா: தேசியக் கொடியை வடிவமைத்தவர்

பகுப்பு:1963 இறப்புகள்
பகுப்பு:கிருஷ்ணா மாவட்ட மக்கள்
பகுப்பு:1876 பிறப்புகள்
பியுஷ் மிஷ்ரா

**பியுஷ் மிஷ்ரா** (*Piyush Mishra*; 13 சனவரி 1963) என்பவர் ஒரு இந்திய திரைப்பட நடிகரும், இசையமைப்பாளரும், கவிஞரும், பாடகரும், திரைக்கதை, கதைவசன எழுத்தாளரும் ஆவார். அவர் தன் ஆரம்ப கால வாழ்க்கையை குவாலியரில் கழித்தார். அங்குதான் கல்வியும் பெற்றார்.

## தொழில் வாழ்க்கை
### தியேட்டரும் தொலைக்காட்சியும்
1986 இல் புது டெல்லியின் தேசிய நாடகப் பள்ளியில் தன் பட்டப்படிப்பை முடித்தபின், இவர் தன் பணியை ஒரு மேடைநாடக நடிகராகத் தொடங்கி, ஆக்ட்-1 குழுவின் (1990–1995) ஒரு அங்கமாக பல நாடகங்களை எழுதி இயக்கத் தொடங்கினார். 1996 இல், அஸ்மிடா தியேட்டர் குழுவில் இணைந்து, தன் பிரபலமான தனி மனித காட்சிகளான **பியுஷ் மிஷ்ராவுடன் ஒரு மாலைப் பொழுது** நிகழ்ச்சிகளை நடத்தினார். அஸ்மிடாவின் பிரபல நாடகங்களுக்கான கவிதைகளை எழுதினார். ஆபரேஷன் திரி ஸ்டாரில் "ஆக்சிடண்டல் டெத் ஆஃப் அன் அனார்கிஸ்ட்" இல் பியுஷ் ஒரு பைத்தியமாக நடித்தார். ஸ்வதேஷ் தீபக்கின் *கோர்ட் மார்சியலில்* ரஞ்சித் கபூருடன் (1991) முதன்முதலாக சூரத் சிங்காகவும் அர்விந்த் கவுரின் (1996) இயக்கத்தின் கீழ் பின்னர் நடித்ததையும் வைத்தே பியுஷ் அதிகம் அறியப்பட்டார்.

ஸ்ரீ்ராம் சென்டர் ரெப் நிறுவனத்துக்காக "காமடி ஆஃப் டெரரை" பியுஷ் மிஷ்ரா இயக்கினார். ஸ்டார் டிவிக்காக டிக்மான்ஷு துலியாவின் இயக்கத்தில் வந்த ராஜ்தானி என்ற தொலைக்காட்சி தொடரிலும் மிஷ்ரா நடித்துள்ளார்.

### திரைப்படங்கள்
1998 இல் வெளிவந்த மணி ரத்னத்தின் படமான தில் சேதான் மிஷ்ராவின் முதல் படமாகும். இருந்தும் தொடர்ந்து நாடக வாய்ப்புக்காக டெல்லியிலே தங்கினார். 2001 ஆம் ஆண்டு படமான ராஜ்குமார் சந்தோஷியின் "த லெஜண்ட் ஆஃப் பகத் சிங்கில்" வசனங்கள் எழுதிய போதுதான் அவர் முதன்முதலாக நாடக ஆசிரியரில் இருந்து திரைக்கதை ஆசிரியராக மாறினார்.

## திரைப்பட விவரங்கள்
### நடிகர்
* சர்தார் (1993)(கவுரவத் தோற்றம்)
* தில் சே (1998)
* சாமுராய் (தமிழ்) (2002)
* மக்பூல் (2003)
* பட்டர்பிளை (2003)
* சாலா பந்தர்! 2003)
* ஏக் தின் 24 காண்டே (2003)
* மாத்ருபூமி (2003)
* தீவார் (2004)
* சூப்பர் (தெலுங்கு) (2005)
* 1971 (2007)
* ஜூம் பராபர் ஜூம் (2007)
* குலால் (2009)

### பாடல்வரிகள்

* தில் பே மாத் லே யார்!! (2000)
* பிளாக் பிரைடே (2004)
* ஆஜா நச்லே (2007)
* டஷன் (2008)
* குலால் (2009)

### திரைக்கதை மற்றும் கதைவசனம்

* த லெஜண்ட் ஆஃப் பகத் சிங் (2002) - கதைவசனம்
* யாஹன் (2005) - திரைக்கதை, கதைவசனம்
* 1971 (2007) - திரைக்கதை

### பாடகர்

* ஆரம்ப் ஹே பிரசந்த் குலால்-2009)
* யாரா மவுலா (குலால்-2009)
* துனியா (குலால்-2009)
* ஜப் ஷேஹர் ஹமாரா (குலால்-2009)
* (துனியா) விமல் ஷர்மா(குலால் 2009)

## உசாத்துணை

## வெளி இணைப்புகள்
* 
* An Interview with Piyush Mishra

பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:1963 பிறப்புகள்
ராய் லட்சுமி (நடிகை)

**ராய் லட்சுமி **  ({{lபிறப்பு மே 5, 1989) கர்நாடகா, பெல்காமைச் சேர்ந்த ஒரு இந்திய நடிகையாவார்.

## திரைப்படத்துறை வாழ்க்கை

லட்சுமி தென்னிந்தியத் திரைப்படங்களில், பெரும்பாலும் தமிழ் மொழி மற்றும் மலையாளத் திரைப்படங்களில் நடித்திருக்கிறார். சினிமாத்துறையில் நுழைவதற்கு முன்பு இவர் மாடலாக இருந்தார். புரு காபி, சரவணா ஸ்டோர்ஸ் மற்றும் ஃபேர் அண்ட் லவ்லி போன்ற சில விளம்பரங்களில் மாடலாக இருந்திருக்கிறார். தாம் தூம் திரைப்படத்தில் ஆர்த்தியாக இவருடைய கதாபாத்திரச் சித்தரிப்பு ரசிகர்களால் பெரிதும் பாராட்டப்பட்டது.
thumb|ஸ்டார்டஸ்ட் விருது வழங்கும் விழாவில் லட்சுமி ராய்

## திரைப்பட விவரங்கள்

## பார்வைக் குறிப்புகள்

## வெளிப்புற இணைப்புகள்

* 

பகுப்பு:கன்னடத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:பெளகாவி மாவட்ட மக்கள்
ஹாரிஸ் ஜயராஜ்

***ஜெ. ஹாரிஸ் ஜெயராஜ்*** (*J.* *Harris Jayaraj*) (பிறப்பு 8 சனவரி 1975, திருநெல்வேலி)  தமிழ்த் திரைப்படத்துறையில் உள்ள ஓர் இசையமைப்பாளர்.  பல தமிழ்த் திரைப்படங்களுக்கு பின்னணி இசையும் பாடல்களும் அமைத்துள்ளார். தெலுங்கு, இந்தி திரைப்படங்களுக்கும் இசை அமைத்துள்ளார். இவர் சென்னையில் வாழ்ந்து வருகிறார்.

## இளமை
சென்னையின் கிறித்துவ நாடார் குடும்பத்தில் பிறந்தவர் ஹாரிஸ் ஜயராஜ்.  இவரின் தந்தை எஸ். எம். ஜயராஜ் திரைப்படத்துறையில் கிட்டார் வாசிப்பவராக இருந்து பின்னர் இசையமைப்பாளராக உயர்ந்தவர். மலையாள இசையமைப்பாளர் சியாமிடம் துணைவராகப் பணியாற்றிய அவர், தமது மகனை பெரும் பாடகராகக் காண ஆவல் கொண்டார். ஆனால்,சென்னை கிருஷ்ணசாமி மெட்ரிக் பள்ளியில் பயின்று வந்த ஹாரிசுக்கு இசையமைப்பில் பெரும் ஆர்வம் இருந்தது. தமது குரல் பாடகராக ஒத்துழைக்கவில்லை என்று கூறும் ஹாரிஸ் ஹான்ஸ் சிம்மரின் படைப்புகளில் மனதைப் பறிகொடுத்தார். இவர் ஜாய்ஸ் என்பவரை மணந்தார். இவருக்கு சாமுவேல் நிக்கோலஸ் என்னும் மகனும், கேரன் நிக்கிட்டா என்னும் மகளும் உள்ளனர். இவர் தன்னுடைய 12-ம் வயதியல் (1987)ல் தன்னுடைய இசைப்பயணத்தை ஆரம்பித்தார். கிடார் வாசிப்பாளராக ஆரம்பித்துப் பின்னர் கீ-போர்டு போன்ற இசைக்கருவிகளை வாசிக்கக் கற்றுக்கொண்டார்.  
தமிழ், தெலுங்கு, இந்தி மற்றும் மலையாளம் போன்ற மொழிகளில் 25-க்கும் மேற்பட்ட இசையமைப்பாளர்களோடு பணியாற்றியிருக்கிறார். ஏ.ஆர்.ரகுமான், ராஜ்கோட்டி, மணிசர்மா, கார்த்திக் ராஜா, வித்யாசாகர் போன்ற பிரபல இசையமப்பாளர்களோடு பணிபுரிந்துள்ளார்.

## பணிவாழ்வு
இசையமைப்பாளராக 2001 ஆம் ஆண்டு திரைப்படத் துறையில் நுழைந்த ஹாரிஸ் ஜெயராஜ் தன் முதல் படமான 'மின்னலே' மூலமே மிகப் பெரிய தடம் பதித்தார்.

## இசைக் கச்சேரி
2011ம் ஆண்டு ஹாரிஸ் ஆன் தி எட்ஜ் எனும் இசைக் கச்சேரியை நடத்தப்போவதாக அறிவித்தார். அதில் தமிழ் முன்னனிப் பாடகர்களான கார்த்திக், ஹரிசரண், சின்மயி, திப்பு, ஹரிணி, நரேஷ் ஐயர், ஹரீஸ் இராகவேந்திரா, க்ரிஸ், ஆலப்ராஜு, கேகே (கிருஷ்ணகுமார் குன்னத்), பென்னிதயாள், ஆன்ட்ரியா, சுவி சுரேஷ், சுனிதா சாரதி, ஸ்ரீலேகா பார்த்தசாரதி, சுவேதா மேனன் ஆகியோர் பங்கேற்றனர். இந்நிகழ்ச்சியை, இயக்குநர் ஏ. எல். விஜய் இயக்கினார்.

## இசையமைத்த திரைப்படங்கள்


• முதல் வெளியீடு
♦ மீளுருவாக்கம்


### பாடலாசிரியராக

## விளம்பரப்படங்கள்

இவர் 2008ம் ஆண்டு நடிகர் விஜய் நடித்த கோக்கக் கோலா நிறுவனத்தின் விளம்பரப்படம், தமிழ்நாடு பள்ளிக் கல்வித் துறை மற்றும் அகரம் தொண்டு நிறுவனம் இணைந்து தயாரித்த ஹுரோவா? ஜீரோவா? எனும் கல்வி உரிமை, குழந்தைத் தொழிலாளர் ஒழிப்பு ஆகியவற்றை மையமாகக் கொண்ட விழிப்புணர்ச்சி விளம்பரப்படம் போன்று பல்வேறு விளம்பரப்படங்களுக்கு இசையமைத்துள்ளார். இவற்றில் நடிகர்கள் ஹுரோவா? ஜீரோவா? எனும் விளம்பரப்படத்தில், தமிழ்த் திரைத்துறையின் முன்னனி நடிகர்களான விஜய், சூர்யா, மாதவன், ஜோதிகா போன்றோர் தோன்றினர் என்பது குறிப்பிடத்தக்கது.

## விருதுகள்
; சிறப்பு விருதுகள்
* 2009 ஆம் ஆண்டு, தமிழக அரசின் கலைமாமணி விருதைப் பெற்றார்.
* 2015 ஆம் ஆண்டு சனவரி மாதம், தமிழ்நாடு ரோட்டரி சங்கங்களின் வாழ்நாள் சாதனையாளர் விருதை, தமிழக ஆளுநர் ரோசையாவிடம் பெற்றார்.
* 2015 ஆம் ஆண்டு பெப்ரவரி மாதம், ரிட்சு குழுமத்தின் மேசுட்ரோ விருதைப் பெற்றார்.

; இதர விருதுகள்

## மேற்கோள்கள்


## வெளியிணைப்புகள்
* 

பகுப்பு:இந்தியத் திரைப்பட இசையமைப்பாளர்கள்
பகுப்பு:1975 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
வேளாளர்

**வேளாளர்** (*Vellalar*) எனப்படுவோர் இந்திய மாநிலங்களான தமிழ்நாடு, கேரளா மற்றும் இலங்கையின் வடகிழக்கு பகுதிகளில், வேளாண்மைத் தொழில் செய்து வந்த இனக்குழுவினர் பயன்படுத்தும் பெயராகும். ஆறுநாட்டு வேளாளர், சோழிய வெள்ளாளர், கார்காத்த வேளாளர், கொங்கு வேளாளர், சைவ வெள்ளாளர், துளுவ வெள்ளாளர் மற்றும் இலங்கை வெள்ளாளர் ஆகிய சமூகங்கள், தங்களை ஒரு வேளாளராக அடையாளப்படுத்திக் கொள்கின்றனர். 13 ஆம் நூற்றாண்டில் சோழ சாம்ராஜ்யத்தின் வீழ்ச்சி வரை 600 ஆண்டுகளாக இவர்கள் தமிழ் விவசாய சமூகங்களில் ஆதிக்கம் செலுத்திய சமூகங்களாகவும், அரசியல் அதிகாரத்திலும் இருந்தனர்.

## வேளாளர் விளக்கம்

வேளாளன் எனும் சொல் வெள்ளத்தை ஆள்பவன் எனும் பொருளுடையது என்பர் சிலர். இவர்கள் மன்னர்களுக்குப் பின்னராய் நாடுகாத்து வந்தனர் என்பது சேக்கிழார் என்பனவற்றால் அறிய முடிகிறது. மேலும் இந்த வேளாளர் ஒரு காலத்தில் மேகத்தைச் சிறையிட்ட பாண்டியனுக்கு இந்திரன் பொருட்டு பிணை நின்று காத்தாராதலின் கார்காத்தார் என்றும், நாகக்கண்ணி மணந்த சோழன் கொணர்ந்த நாகவல்லி எனும் வெற்றிலைக் கொடியினை இப்பூமியில் உற்பத்தி செய்ததால் “கொடிக்கால் வேளாளர்” எனவும், துளுவ நாட்டிலிருந்து தொண்டை நாட்டில் சோழனால் கொண்டு வரப்பட்டோராதலின் “துளுவர்” எனவும் கூறப்படுவர்.

## பட்டங்கள்
வேளாளர் இன பட்டங்கள்:
# பிள்ளை
# முதலியார் அல்லது முதலி
# கவுண்டர்
# உடையார்
# தேசிகர்
# குருக்கள்
# ஓதுவார்

## சைவ வேளாளர்
இவர்கள் தங்கள் சாதிக் குறியீடாக "பிள்ளை" என்பதைக் கொண்டுள்ளனர். இந்த வேளாளர் சாதியினர் முதலில் "சைவ வேளாளர்" அல்லது "சைவப் பிள்ளைமார்" என்று அழைக்கப்பட்டனர். இவர்கள் சைவமாக இருந்தாலும், இந்த சாதியிலிருந்து சில குழுவினர் அசைவ வகை உணவுகளை உண்ணும் வழக்கத்திற்கு மாறத் தொடங்கிய பின்பும், கருத்து வேறுபாடுகளின் அடிப்படையில் பிரிந்து செல்லத் தொடங்கிய பின்பும், இச்சாதியிலிருந்து பல உட்பிரிவுகள் தோன்றின. இன்று இந்த உட்பிரிவு சாதியினரில் சிலர் புதிய சாதிப் பெயர்களில் பிள்ளை என்பதை இணைத்துக் கொண்டுள்ளனர். சிலர் வேளாளர் என்பதை இணைத்துக் கொண்டுள்ளனர். சிலர் தனிப்பட்ட பெயர்களை வைத்துக் கொண்டுள்ளனர்.

### உட்பிரிவு சாதியினர்
* ஆதிசைவ வெள்ளாளர்  
* ஊற்று வளநாட்டு வெள்ளாளர்
* சைவ வெள்ளாளர்
* அசைவ வேளாளர்
* காக்கட்டு வெள்ளாளர்
* கார்காத்தார் அல்லது கார்காத்தர் பிள்ளை
* சோழிய வெள்ளாளர்
* வீரகுடி வெள்ளாளர்
* நாமதாரிப் பிள்ளை
* ஓதுவார் பிள்ளை
* தேசிகர்
* ஆறுநாட்டு வெள்ளாளர்
* நாஞ்சில்நாட்டு வெள்ளாளர்
* சேர வெள்ளாளர்
* சோழ வெள்ளாளர்
* நாட்டம்படி வெள்ளாளர்
* நன்குடி வெள்ளாளர்
* துளுவ வெள்ளாளர்
* பாண்டிய வேளாளர்
* கொடிக்கால் வெள்ளாளர்
* தொண்டை மண்டல வெள்ளாளர்
* அரும்புக்கட்டி வெள்ளாளர்
* வெள்ளாள முதலியார்
* வீரக்கொடி வெள்ளாளர்
* ஆரிய வெள்ளாளர்
* கோட்டை பிள்ளைமார்

## மேற்கோள்கள்

## வெளி இணைப்பு
* வேளாளர் குறித்த ஆங்கிலப் பதிவு

பகுப்பு:தமிழரில் சாதிகள்
பகுப்பு:வேளாளர்
திறந்த இணையம் முனைப்பு

**திறந்த இணையம் முனைப்பு** (The OpenNet Initiative) என்பது இணையத்தில் தணிக்கையை வடிகட்டலை கண்காணிக்கும், ஆவணப்படுத்தும் ஒர் அமைப்பாகும்.  பல்வேறு நாடுகளில் இணையம் எந்த அளவு தணிக்கை செய்யப்படுகிறது, தணிக்கைக்கைக்கான சட்ட அரசியல் வடிவங்கள், செயற்படுத்தும் அரச அலகுகள் பற்றி இந்த அமைப்பு அறிக்கைகள் வெளியிடுகிறது.  இதில் பல பல்கலைக்கழக ஆய்வு மையங்கள் பங்கெடுக்கின்றன.  

பகுப்பு:இணையம்
சமயச் சுதந்திரம்

thumb|250px|Freedom of religion by country (Pew Research Center study, 2009). Light yellow: low restriction; red: very high restriction on freedom of religion.

**சமயச் சுதந்திரம்** அல்லது **நம்பிக்கைக்கான சுதந்திரம்** என்பது தனி நபர்கள் அல்லது சமுகங்கள் எந்த ஒரு சமயம் தொடர்பாகவும், பொதுவிலோ தனிப்பட்ட முறையிலோ,  நம்பிக்கைகளை வைத்திருப்பதற்கும், வழிபடுவதற்கும், சடங்குகளை நடத்துவதற்குமான சுதந்திரம் ஆகும். இது எந்த ஒரு சமயம் அல்லது இறைவன் தொடர்பான நம்பிக்கையை வைத்திருக்காமல் இருப்பதற்குமான சுதந்திரமும் ஆகும்.

பல நாடுகளும், மக்களும் சமயச் சுதந்திரம் என்பது அடிப்படை மனித உரிமை என்று கருதுகின்றனர்.  அரச மதம் ஒன்றைக் கொண்ட நாடுகளில் சமயச் சுதந்திரம் என்பது, அரசு பிற சமயங்களையும் பின்பற்ற அனுமதிக்கும், பிற சமயங்களைக் கைக்கொள்வதற்காக அவர்கள் துன்புறுத்தப்பட மாட்டார்கள் என்றே பொருள்படும்.

## மேற்கோள்கள்

பகுப்பு:மனித உரிமைகள்
என். வி. கிருஷ்ணவாரியர்

**என். வி. கிருஷ்ணவாரியர்** (*N. V. Krishna Warrier*, 1916-1989) மலையாளக் கவிஞர். இவர் எழுத்தாளர், பத்திரிக்கையாசிரியர், விடுதலை வீரர் என பல்வேறு பரிமாணங்கள் கொண்டவர்.

வாரியர் பல இந்திய மொழிகளில் எழுதியவர். வெள்ளையனே வெளியேறு இயக்கக் காலத்தில், *சுதந்திர பாரதம்* என்ற நாளிதழை வெளியிட்டார். மாத்ருபூமி என்ற மலையாள நாளிதழின் ஆசிரியராகப் பல ஆண்டுகள் பணியாற்றினார்.

## வெளி இணைப்புகள்
*FAMOUS VARIERS OF KERALA

பகுப்பு:மலையாளக் கவிஞர்கள்
பகுப்பு:மலையாள எழுத்தாளர்கள்
பகுப்பு:1911 பிறப்புகள்
பகுப்பு:1989 இறப்புகள்
பகுப்பு:கேரள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
திருநல்லூர் கருணாகரன்

**திருநல்லூர் கருணாகரன்** (அக்டோபர் 8, 1924 - ஜூலை 5, 2006) ஒரு புகழ் பெற்ற மலையாளக் கவிஞரும், கல்வியாளரும், ஆசிரியரும் இடதுசாரி சிந்தனையாளரும் ஆவார்.

## வாழ்க்கைக் குறிப்பு
1924-ஆம் ஆண்டு ஒக்டோபர் மாதம் 8-ம் தேதி கேரளாவின் கொல்லம் மாவட்டத்திலுள்ள பெரினாடு கிராமத்தில் பி.கெ.பாட்மனாப்ன்-என்.லக்ஷ்மி தம்பதிக்கு  பிறந்தார். 2006 ம் ஆண்டு   ஜுலை 5- ஆம் நாள் மறைந்தார்.

## படைப்புகள்
*மஞ்சுதுள்ளிகல்(கவிதைகள்)
*சமாகமம் (நீண்டகவிதை)
*சௌண்டரியத்தின்டே படயாளிகள் (கவிதைகள்)
*ராணி(கண்டகாவியம்)
*ராத்ரி(கண்டகாவியம்)
*அந்தி மயஞ்கும்போள் (பாடல் கவிதைகள்)
*ப்ரேமம் ம்துரமாணு தீரவுமாணு(கண்டகாவியம்)
*தாஷ்கென்ற் (கண்டகாவியம்)
*திருநல்லூர் கருணாகரன்றெ கவிதகள் (கவிதைகள்)
*க்ரீஷ்மசந்த்யகள் (கவிதைகள்)
*புதுமழ (கவிதைகள்)
*அபிஜ்ஞான சாகுந்தளம்(மொழிபெயர்ப்பு)
*மேகசம்தேசம்(மொழிபெயர்ப்பு)
*ஜிப்சிகள்(மொழிபெயர்ப்பு)
*ஒமர்கய்யாமின்றெ காதகள்(மொழிபெயர்ப்பு)
*ஒரு மஹாயுத்தத்தின்றெ பரியவசானம் (உரைநடை)

## வெளி இணைப்புகள்
*-A History of Indian Literature: 1911-1956 :Sisir Kumar Das
*-A pioneer in translating classics 
*Thirunalloor for movement to spread 'real Indian culture'

பகுப்பு:1924 பிறப்புகள்
பகுப்பு:மலையாளக் கவிஞர்கள்
பகுப்பு:மலையாள எழுத்தாளர்கள்
பகுப்பு:2006 இறப்புகள்
பகுப்பு:இந்திய இறைமறுப்பாளர்கள்
சோழன்மாளிகை

** சோழன்மாளிகை ** (ஆங்கிலம்: Sholamaligai), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பின்படி 4,970 மக்கள் இங்கு வசிக்கின்றார்கள். இவர்களில் 2,475 ஆண்கள், 2,495 பெண்கள் ஆவார்கள். சோழன்மாளிகை மக்களின் சராசரி கல்வியறிவு 74.5% ஆகும்.

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
கல்லூர் ஊராட்சி (தஞ்சாவூர்)

**கல்லூர் ஊராட்சி** (*Kallur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2741 பேர் வசிக்கின்றனர். இந்த ஊராட்சியில் மொத்தம் 668 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 76.2% மற்றும் பெண்களின் எழுத்தறிவு விகிதம் 35.0% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
கொரநாட்டுகருப்பூர்

** கொரநாட்டுகருப்பூர் ** (ஆங்கிலம்: Koranattukarupur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 8,135 மக்கள் இங்கு வசிக்கின்றார்கள்.  இவர்களில் 4,030 ஆண்கள், 4,105 பெண்கள் ஆவார்கள். 
## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
மாங்குடி, திருநெல்வேலி மாவட்டம்

** மாங்குடி ** (ஆங்கிலம்:Mangudi (Tirunelveli District)) என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் சங்கரன்கோவில் வட்டத்தில் இருக்கும் ஒரு கிராமம் ஆகும்.

சங்கரன்கோவில், திருநெல்வேலி, இராஜபாளையம் மற்றும் ஸ்ரீவில்லிபுத்தூர் ஆகியவை இவ்வூருக்கு அருகில் அமைந்த நகரங்கள் ஆகும்.

## வரலாறு
: சங்ககாலத்தில் இந்த மாங்குடியில் வாழ்ந்த புலவர் மாங்குடி கிழார். 
: மதுரைக் காஞ்சி எழுதிய இவர் தன்னை மாங்குடி மருதனார் என்று சில பாடல்களில் குறிப்பிடப்படுகிறார். 
: சங்கப்பாடல் தொகுப்பில் இவரது பாடல்கள் 13 உள்ளன.

## மாங்குடி தொல்லியல் களம்
தமிழ்நாடு தொல்லியல் துறையினர், மாங்குடியில் 2001-2002ல்  அகழ்வாராய்ச்சி செய்த போது, கிமு இரண்டாம் நூற்றாண்டின் தமிழ் பிராமி எழுத்துக்கள் கொண்ட கருப்பு-சிவப்பு நிற மட்பாண்டங்களின் துண்டுகள் கண்டுபிடித்தனர்.

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 3957 மக்கள் இங்கு வசிக்கின்றார்கள். இவர்களில் 1994 ஆண்கள், 1963 பெண்கள் ஆவார்கள். மாங்குடி மக்களின் சராசரி கல்வியறிவு 75.12% ஆகும்.

## ஆதாரங்கள்


## வெளி இணைப்புகள்
* ஜெயமோகனின் மாங்குடி மருதனார் - கட்டுரை

பகுப்பு:திருநெல்வேலி மாவட்டத்திலுள்ள கிராமங்கள்
பகுப்பு:தமிழக தொல்லியற்களங்கள்
மலையப்பநல்லூர் ஊராட்சி

**மலையப்பநல்லூர் ஊராட்சி** (*Malayappanallur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1712 ஆகும். இக்கிராமத்தில் மொத்த 415 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 65.9% மற்றும் பெண்களின் எழுத்தறிவு விகிதம் 29.9% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
மாத்தூர்

::மத்தூருடன் குழப்பிக் கொள்ளாதீர்.

** மாத்தூர் ** (ஆங்கிலம்: Mathur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம்,  கும்பகோணம் வட்டம் திருவிடைமருதூர்  ஊராட்சி ஒன்றியத்தில் இருக்கும்  ஒரு கிராமம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,376 மக்கள் இங்கு வசிக்கின்றார்கள்.  இவர்களில் 1,191 ஆண்கள், 1,185 பெண்கள் ஆவார்கள். மாத்தூர் மக்களின் சராசரி கல்வியறிவு 75.12% ஆகும்.  

## ஆதாரங்கள்


பகுப்பு:தஞ்சாவூர் மாவட்டத்திலுள்ள கிராமங்கள்
பனிச்சறுக்கு விரைவோட்டம்

**பனிச்சறுக்கு விரைவோட்டம்** (speed skating அல்லது speedskating) என்பது பனித்தடத்தில் (உறைபனித் தடகளத்தில்)காலில் பொருத்திய சிறப்புப் பனிக்கட்டைகளை அணிந்துகொண்டு விரைவாக சறுக்கிக்கொண்டே நடப்பது போல விரைந்தோடும் விளையாட்டுப் போட்டி. இது குளிர்கால களியாட்டுகளில் (விளையாட்டுகளில்) ஒன்று. குளிர்கால ஒலிம்பிக் போட்டிகளில் ஒன்றாக இவ் விரைவுச் சறுக்கோட்டம் 1924 முதல் இருந்து வந்துள்ளது. தடகளத்தில் ஓட்டப்போட்டி நடப்பது போலவே, ஒடுபாதைகள் வகுக்கப்பட்ட பனித்தடகளத்தில் போட்டியாளர்கள் ஒரே நேரத்தில் புறப்பட்டு யார் விரைந்து ஒரு குறிப்பிட்ட தொலைவை முதலில் எட்டுகிறார்கள் என்று காணும் விளையாட்டு. இதில் குறுந்தொலைவு, நெடுந்தொலைவு மாரத்தான் என்று மூன்றுவகையான போட்டிகள் நடத்தப்படுகின்றன. பொதுவாக போட்டிக்காக சீர் நிறுவப்பெற்ற தொலைவுகள் 500 மீ, 1500 மீ,  5000 மீ, 10,000 மீ ஆகும். பனிச்சறுக்கு விரைவோட்டத்தில் பனிச்சறுக்கர்கள் மணிக்கு 60 கி.மீ (மணிக்கு 37 மைல்) விரைவிலும் கூட சிறு தொலைவுகள் செல்வார்கள்.

இவ்விளையாட்டு அமெரிக்கா, கனடா, ஐரோப்பிய நாடுகளாகிய ஆத்திரியா, நோர்வே, சுவீடன்பின்லாந்து, இடாய்ச்சுலாந்து முதலான நாடுகளிலும், உருசியா, சீனா, நிப்பான், கொரியா ஆகிய நாடுகளிலும் குளிர்கால விளையாட்டாகவும் போட்டி விளையாட்டாகவும் ஆர்வத்துடன் மக்கள் கொண்டாடுகிறார்கள்.

பகுப்பு:குளிர்கால விளையாட்டுகள்
பகுப்பு:குளிர்கால ஒலிம்பிக் விளையாட்டுப் போட்டிகளில் விளையாட்டுகள்
பகுப்பு:பனி விளையாட்டுக்கள்
பகுப்பு:தனிநபர் விளையாட்டுக்கள்
பனிச்சறுக்கு ஊர்தி

thumb|250px|ஒரு பனித்தளத்தில் குதிரை ஒன்று பனிச்சறுக்கு ஊர்தியை இழுத்துச் செல்வது. இதனைத் தமிழில் பனியிசுனி, ''இசுலெட்'' (sled), ''இசுலை'' (sleigh) என்றும் கூறலாம். (தமிழில் ''இசு'' என்றால் இழு. ''இசும்பு'' என்றால் வழுக்குநிலம்) 

உறைபனி காடாய்ப் பரந்து கிடக்கும் இடங்களில், பொருளையும் மக்களையும் ஓரிடத்தில் இருந்து மற்றோர் இடத்துக்கு பனியில் நகர்த்திச் செல்ல ஆழிகள் (சக்கரங்கள்) இல்லாத சறுக்குக் கட்டைகள் பொருத்திய "வண்டி"களுக்கு **பனிச்சறுக்கு ஊர்தி** அல்லது **பனியிசுனி** என்று பெயர். இது மனிதர்களோ, குதிரைகளோ, நாய்களோ இழுத்துச் செல்லும்படியான ஊர்தியாகும் (வண்டியாகும்). 

பனிச்சறுக்கு வண்டியை *இசுலெட்* (sled) அல்லது *இசுலை* (sleigh) என்றும் ஆங்கில மொழிவழிக் கூறலாம். தமிழில் *இசு* என்றால் *இழு* என்னும் வினையைக் குறிப்பதில் இருந்தும், *இசும்பு* என்றால் வழுக்குநிலம் என்னும் வழக்கு பற்றியும் தமிழ்வழிப் பொருளாகவும் *இசுலை* என்பதைக் கொள்ளலாம். ஆனால் இசுலை என்பது sleigh என்னும் ஆங்கிலசொல்லைத் தமிழில் எழுதுவதின் வடிவம். Sleigh என்னும் ஆங்கிலச்சொல்லானது டச்சு மொழிச்சொல்லாகிய slee என்பதில் இருந்து எடுத்துக்கொண்டு, 1703 ஆண்டுமுதல் வழங்கி வருகின்றது. பனியில் இசுக்கும் (இழுக்கும்) பொழுது அதிக உராய்வு ஏற்படாமல் இருக்க அகலம் குறைந்த கட்டைகளோ, கம்பிகளோ ஊர்தியின் அடியே இருக்கும் (படத்தைப் பார்க்கவும்). 

## அடிக்குறிப்புகளும் மேற்கோள்களும்


## வெளி இணைப்புகள்
* வட அமெரிக்க இசுலை இழுத்துச்செல்லும் குதிரை சவாரிகள் 

பகுப்பு:கருவிகள்
சோ. கிருஷ்ணராஜா

பேராசிரியர் **சோ. கிருஷ்ணராஜா** (2 பெப்ரவரி 1947 – 29 மே 2009) யாழ்ப்பாணப் பல்கலைக்கழகத்தின் மெய்யியல் பேராசிரியர். அறிவாராய்ச்சியியல், அளவையியல், ஒழுக்கவியல், மாக்சியம், அழகியல், விஞ்ஞான முறையியல், உளவியல் சைவசித்தாந்தம், கலை, பண்பாடு, சமூகவியல், மொழியியல் ஆகிய துறைகள் தொடர்பாக பல நூல்களையும் உருவாக்கினார்.

## வாழ்க்கைக் குறிப்பு
கிருஷ்ணராஜா யாழ்ப்பாண மாவட்டம் உரும்பிராயில் சோமசுந்தரம், நல்லம்மா தம்பதியினருக்கு பிறந்தார். மகாஜனா கல்லூரியில் பள்ளிப்படிப்பையும் பேராதனைப் பல்கலைக்கழகத்தில் பட்டப்படிப்பையும் முடித்தார். பின்னர் சோவியத் ஒன்றியத்தில், மாஸ்கோ அரசுப் பல்கலைக்கழகத்தில் (Moscow State University) மெய்யியலில் முனைவர் பட்டம் பெற்று இலங்கை திரும்பி யாழ் பல்கலைக்கழகத்தில் மெய்யியல் துறையில் விரிவுரையாளராக இணைந்து பின்னர் மெய்யியல் துறையின் தலைவரானார்.

## எழுதிய நூல்கள்
# அழகியல் (1996, மறுபதிப்பு 2008),
# விமர்சன மெய்யியல், (1989)
# விமர்சன முறையியல், (1992)
# 20 ஆம் நூற்றாண்டு ஓவியக் கொள்கை, (1994)
# சைவசித்தாந்த அறிவாராய்ச்சியியல், (1995)
# தற்கால யாழ்ப்பாணத்து ஓவியர்கள் (1997)
# சைவ சித்தாந்தம் மறு பார்வை, (1998)
# பின் நவீனத்துவம் ஓர் அறிமுகம், (1999)
# இந்துக் கலைக் கொள்கை ,(2004)
# சங்ககாலச் சமூகமும் சமயமெய்யியல் சிந்தனைகளும் (2007)

அவரால் எழுதப்பட்ட அவரின் காலத்தில் நூலுருப் பெறாத பின்வரும் மூன்று நூல்கள் பேராசிரியர் கா. சிவத்தம்பி அவர்களால் நூலுருப்படுத்துவதற்கான முயற்சிகள் மேற்கொள்ளப்பட்டன.

# மெய்யியலாளன் நோக்கில் பண்பாடு
# ஐரோப்பிய மெய்யியல் வரலாறு
# மெய்யியல் பிரச்சினைகள் ஓர் அறிமுகம்

## பதிப்பித்த நூல்கள்
#தர்க்க பானஹ (1988)
#தர்க்க கௌமுதி (1990)
#இந்திய மெய்யியல் (கிரியண்ணாவினால் எழுதப்பெற்றது)
#சிவஞானபோத வசனாலங்காரதீபம் (2003)

இவற்றை விட ஏராளமான கட்டுரைகள் எழுதியுள்ளார். இந்து சமய கலாசார அமைச்சினால் வெளியிடப்பட்டுக் கொண்டிருக்கும் இந்துக் கலைக் களஞ்சியத்தின் உருவாக்கத்திற்கு மிகப் பெரிய பங்களிப்பினை வழங்கியிருக்கிறார்.

## வெளி இணைப்புகள்

*பல்பரிமாணச் சிந்தனையாளர் பேராசிரியர் சோ.கிருஷ்ணராஜா, தினக்குரல்

பகுப்பு:இலங்கையின் மெய்யியலாளர்கள்
பகுப்பு:தமிழ் மெய்யியலாளர்கள்
பகுப்பு:ஈழத்து எழுத்தாளர்கள்
பகுப்பு:இலங்கையின் கல்விமான்கள்
பகுப்பு:1947 பிறப்புகள்
பகுப்பு:2009 இறப்புகள்
பகுப்பு:இலங்கைப் பேராசிரியர்கள்
இக்கின்பாதம்ஸ்

**இக்கின்பாதம்ஸ்** (*Higginbotham's*) இந்தியாவின் சென்னையிலுள்ள ஒரு புத்தக நிலையம். இந்தியாவிலேயே மிகப்பழமையான புத்தக நிலையம் இது. இதன் கிளைக் கடைகள் தமிழகம், ஆந்திரப்பிரதேசம், கர்நாடகா மற்றும் கேரளாவில் 22 இடங்களில் உள்ளன.

## வரலாறு
ஏபெல் யோசுவா இக்கின்பாதம்சு என்ற ஆங்கிலேய நூலகரால் 1844 இல் நிறுவப்பட்டது இக்கின்பாதம்ஸ். 1860-களில் தற்போதுள்ள பெரிய கட்டடத்திற்கு விற்பனையை மாற்றினார் ஏபெல் யோசுவா. 1891 இல் அவரது மறைவுக்குப் பிறகு அவரது மகன் சி.எச். இக்கின்பாதம்சு இந்நிறுவனத்தை நடத்தி வந்தார்.  1921 -ஆம் ஆண்டு அசோசியேட்டட் பப்ளிசர்சின் *ஜான் ஓக்‌ஷாட் ராபின்சன்* என்பவரால் வாங்கப்பட்டு பின்னர் அமால்கமேசன்சு குழுமத்தால் அசோசியேட்டட் பப்ளிசர்சு 1945 இல் வாங்கப்பட்டதிலிருந்து இன்று வரை அக்குழுமத்திடமே இருந்து வருகிறது. 1929 -இலேயே 400 ஆட்கள் வேலை செய்து வந்துள்ளனர் இந்நிலையத்தில்.

1990கள் வரை இந்தியாவின் மிகப்பெரிய புத்தகக்கடையாக விளங்கியது. அண்ணா சாலையில் உள்ள இதன்  முதன்மைக் கட்டிடத்தை விலைக்கு வாங்கி அங்கு பெரும் பல்மாடி வணிக வளாகம் அமைக்க முயன்ற முயற்சி தோல்வியுற்றது. 1989ஆம் ஆண்டு மேற்கொண்ட இந்தக் கட்டிடத்தின் பராமரிப்பு முகப்புத்தோற்றத்தின் முந்தைய வனப்பை மீட்டது.

## மேற்கோள்கள்


பகுப்பு:சென்னை
பகுப்பு:இந்தியப் புத்தகக் கடைகள்
பகுப்பு:சென்னைக் கட்டிடங்கள்
பகுப்பு:சென்னையின் பாரம்பரியக் கட்டடங்கள்
குடிசார் மற்றும் அரசியல் உரிமைகள்

**குடிசார் மற்றும் அரசியல் உரிமைகள்** என்பவை தனிமனிதர்களை வேண்டப்படாத அரசின் செயற்பாடுகளில் இருந்து பாதுகாக்கவும், ஒருவர் ஒரு நாட்டின் குடிசார் மற்றும் அரசியல் வாழ்வில் பாகுபாடு காட்டாமல், அச்சுறத்தப்படாமல் பங்கு கொள்ளவும் ஏதுவாக்கும் உரிமைகள் ஆகும். இவற்றில் பல அடிப்படை மனித உரிமைகளாகக் கருதப்படுகின்றன.

## மேற்கோள்கள்

பகுப்பு:மனித உரிமைகள்
மூன்று தலைமுறை மனித உரிமைகள்

**மூன்று தலைமுறைகள் மனித உரிமைகள்** என்பது செக் நீதியாளர் Karel Vasak அவர்களால் 1977 ம் ஆண்டு மனித உரிமைகள் பற்றி முன்வைக்கப்பட்ட ஒரு முக்கிய கருத்துரு ஆகும். இது மேற்குநாடுகளில் வழக்கூன்றி வந்த உரிமைகள் பற்றிய ஒரு பார்வை ஆகும். மனித உரிமைகள் பற்றி உலக மனித உரிமைகள் சான்றுறை இப்பாகுபாட்டை முன் வைக்கவில்லை. இரண்டாம், மூன்றாம் தலைமுறை மனித உரிமைகள் தொடர்பாக கடுமையான விமர்சனங்கள் உள்ளன.

## முதலாம் தலைமுறை மனித உரிமைகள்:

## இரண்டாம் தலைமுறை மனித உரிமைகள்:

## மூன்றாம் தலைமுறை மனித உரிமைகள்:

பகுப்பு:மனித உரிமைகள்
எதிர்ம நேர்ம உரிமைகள்

**எதிர்ம நேர்ம உரிமைகள்** என்பது உரிமைகளை விவரிக்க மெய்யியலாளர்களும் அரசியல் அறிவியலாளர்களாலும் பயன்படுத்தப்படும் ஒரு கருத்துரு ஆகும்.  இந்தப் பார்வையின் படி எதிர்ம உரிமைகள் என்பன பிறர் தலையீடு செய்யாமல், செயல் இல்லாமல் நிலைநாட்டப்படுவன.  எ.கா ஒருவர் கொல்லப்படாமல் அல்லது தாக்கப்படாமல் இருத்தல் என்பது ஒரு எதிர்ம உரிமை ஆகும்.  நேர்ம உரிமைகள் என்பன செயல் ஊடாக நிலைநாட்டப்படுவன.  இவை நல உரிமைகள் (Welfare Rights) என்றும் அறியப்படுகின்றன.  எ.கா அரசிடம் இருந்து கல்வி பெறுவதற்கான உரிமை ஒரு நேர்ம உரிமை ஆகும்.

## மேற்கோள்கள்


பகுப்பு:உரிமைகள்
மனித உரிமைகள் நோக்கிய விமர்சனங்கள்

மனித உரிமைகள் தொடர்பாக பல்வேறு வழிகளில் விமர்சனங்கள் முன்வைக்கப்படுகின்றன.  விலை பயன் நோக்கில், வரலாற்று நோக்கில், சமய நோக்கில், உள்ளடக்க நோக்கில் என பல பார்வைகளில் விமர்சனங்கள் முன்வைக்கப்படுகின்றன.  பின்வருவன அவற்றின் சுருக்கங்கள் ஆகும்.

## கொள்கை வெளிப்பாடுகளும் நடைமுறையும்
உலகின் பெரும்பால நாடுகள் மனித உரிமைகளுக்கு சார்பான சான்றுரைகளை, உடன்படிக்கைகளை, கொள்கைகளை ஏற்றுக் கொண்டுள்ளன.  ஆனால் பல நாடுகளில் இவற்றை நிறைவேற்றதக்க நிர்பந்தங்களோ, சூழ்நிலைகளோ இல்லை.  இதனால் கருத்திய மனித உரிமைகளுக்கும், நடைமுறையில் மனித உரிமைகளுக்கும் பாரிய வேறுபாடு உள்ளது.

## பொருள் இழந்து போகும் விரிபு பெறும் உரிமைக் கோரிக்கைகள்
அடிப்படை குடிசார் அரசியல் உரிமைகளில் இருந்து இன்று மூன்றாம், நான்காம் தலைமுறை உரிமைகள் என்று பல வகையான கோரிக்கைகள் உரிமைகள் என்ற போர்வையில் முன்வைக்கப்படுகின்றன.  தகுந்த காதலருக்கான உரிமை, தகுந்த ஓய்வுக்கான உரிமை, தகுந்த நட்புக்காண உரிமை, வேக கட்டுப்பாட்டை மீற உரிமை போன்று உரிமைகளின் விரிவாக்கம் உரிமைகளை பொருள் இழக்க வைக்கிறது.

## மனித உரிமைகள் எதிர் மக்கள் உரிமைகள்
மனித உரிமைகள் பொதுவாக தனிமனித உரிமைகள் என்ற வடிவமைப்பிலேயே விபரிக்கப்படுகின்றன.  எனினும் பல சூழ்நிலைகளில் ஒரு மக்கள் குழுவின் உரிமைகள் பற்றிப் பேசுவது அவசியமாகிறது.  குறிப்பாக முதற்குடிமக்கள் உரிமைகள், சிறுபான்மை மக்கள் உரிமைகள் பற்றிப் பேசும் போது மனித உரிமைகள் ஒரு மக்கள் குழுவின் உரிமைகளாகப் பரிணாமிக்கின்றன.  ஆனால் தற்போதைய மேற்குலக மனித உரிமைகள் வரையறைகள் இதை போதிய அளவு கருத்தில் கொள்ளவில்லை.

## மனித உரிமைகளும் பண்பாட்டுச் சூழ்நிலைகளும்
மனித உரிமைகளின் வரையறைகள் பெரும்பாலும் மேற்குநாடுகளிலேயே வளர்ச்சி பெற்றன.  இதனால் இசுலாமிய நாடுகள், சீனா போன்ற நாடுகள் இவை எல்லாம் தமக்குப் பொருந்தாது என்றும், மனித உரிமைகள் பற்றிய தமது வரையறைகள் தமது பண்பாட்டு அரசியல் சூழலில் இருந்து பெறப்படுதாகவும் வாதிக்கின்றன.  குறிப்பாக இசுலாமிய மனித உரிமை அறிக்கைகளில் உறுதி செய்யப்படாத பெண்கள் சமவுரிமை, மற்றும் சீனாவில் உறுதி செய்யப்பட்டாத அரசியல் மற்றும் குடியல் உரிமைகளுக்கு இந்தக் காரணம் தரப்படுகிறது.

## மேற்கோள்கள்


பகுப்பு:மனித உரிமைகள்
சித்திரவதை

right|thumb|வரலாற்றில் பயன்படுத்தப்பட்ட சில சித்திரவதை கருவிகள்
**சித்திரவதை**, அல்லது கடுநோவு என்பது சித்திரவதைக்கு எதிரான ஐக்கிய நாடுகள் சாசனத்தின்படி:

...உடலுக்கோ மனதுக்கோ கடும் வலி அல்லது தாக்கம் ஏற்படுத்துகின்ற செயலை, அவரிடமிருந்தோ அல்லாது மூன்றாம் மனிதரிடமிருந்தோ ஏதேனும் தகவலைப் பெறவோ அல்லது ஒப்புமை பெறவோ நடத்தப்படின், அவரோ அல்லாது மூன்றாமவரோ செய்த அல்லது செய்ததாகக் கருதப்படும் செயலுக்குத் தண்டனையாக வழங்கப்படின், அவரை அல்லது மூன்றாமவரை அடிபணிய வைக்க அல்லது அவமதிக்க அல்லது வேறு ஏதேனும் பாகுபாட்டினுற்காக செய்யப்படின், அதற்கு அரசின் அனுமதியோ ஆணையோ அல்லது அரசு அதிகாரியின் நேரடி அல்லது மறைமுக ஈடுபாடோ இருப்பின் (இந்த சாசனத்தில்)சித்திரவதையாகக் கொள்ளப்படும். சட்டப்படி நிறைவேற்றப்படும் செய்கைகளிலாலான வலியோ துன்பமோ கருத்தில் கொள்ளப்படாது.


அரசு அனுமதிபெற்ற சித்திரவதை தவிர, தனிநபர்களும் கூட்டங்களும் கூட மேற்கண்ட காரணங்களை ஒத்தவற்றிற்காக சித்திரவதையில் ஈடுபடலாம். தவிர பிறரின் துன்பங்களை கண்டு மகிழும் மனவக்கிரங்களுக்காக ஒருவரை சித்திரவதை செய்வதும் உண்டு.

பெரும்பாலான நாடுகளில் பன்னாட்டு சட்டம் மற்றும் உள்நாட்டுச் சட்டங்களால் சித்திரவதை தடை செய்யப்பட்டுள்ளது. பன்னாட்டு மன்னிப்பு அவையின் கூற்றுப்படி 81 உலகநாடுகளில், சிலவற்றில் நேர்முகமாகவே, சித்திரவதை கடைபிடிக்கப்படுகிறது.

வரலாற்றில், அடிபணிய வைக்கவும் மூளைச்சலவை செய்யவும் சித்திரவதை பயன்படுத்தப்பட்டு வந்துள்ளது. 21ஆம் நூற்றாண்டில் ஐ. நா உலக மனித உரிமைகள் சாற்றுரை விதி 5இன் படி மனித உரிமைகளை மீறியதாகக் கருதப்படுகிறது. மூன்றாவது செனீவாச் சாசனம் மற்றும் நான்காவது செனீவாச் சாசனம் ஒப்பிட்ட அனைத்து நாடுகளும்  போர்க்கைதிகளை சித்திரவதை செய்வதில்லை என உடன்பட்டுள்ளன. 145 நாடுகள் உடன்பட்டுள்ள சித்திரவதைக்கு எதிரான ஐக்கிய நாடுகள் சாசனத்திலும் சித்திரவதை தடை செய்யப்பட்டுள்ளது.

இவ்வாறான வதைக்கு எதிரான தேசிய, பன்னாட்டு சட்டப்பாதுகாப்பு  அவை அறமுறைகளுக்குப் புறம்பானதென்பதாலும் நடைமுறைப்படுத்த வியலாது என்பதாலும் எழுந்தன.  இத்துணை பன்னாட்டுச் சட்டங்கள் இருப்பினும் பல நடுநிலை அமைப்புகள் உலகின் பல பகுதிகளில் நடைபெறும் சித்திரவதைகளைக் குறித்து அறிக்கைகள் வெளியிட்ட வண்ணம் உள்ளன.

## மேற்கோள்கள்

## மேலும் படிக்க
* 
* 
* 
* 
* 

## வெளி இணைப்புகள்

*  ''Torture'' at the Stanford Encyclopedia of Philosophy
*  Chinese Methods of Torture and Execution  Photograph collection  at University of Victoria, Special Collections
*  ''Torture'' in the பிரித்தானிக்கா கலைக்களஞ்சியம் பதினோராம் பதிப்பு, volume 27, pp.&nbsp;72–79

பகுப்பு:மனித உரிமைகள்
பகுப்பு:சட்டம்
பகுப்பு:குற்றங்கள்
பகுப்பு:குற்றவியல் சட்டம்
பகுப்பு:மெய்யியல் விதி